钦定古今图书集成/明伦汇编/氏族典/第399卷 > 《廖用贤尚友录》 > 史伯
## 钦定古今图书集成/明伦汇编/氏族典/第399卷 > 《廖用贤尚友录》 > 史伯

按《国语》：郑桓公为司徒，甚得周众与东土之人，问于
史伯曰：“王室多故，余惧及焉，其何所可以逃死？”史伯
对曰：“其济、洛、河、颍之间乎？是其子男之国，虢、郐为大，
君若以周难之故，寄帑与贿焉，不敢不许。是骄而贪，
必将背君。君若以成周之众，奉辞伐罪，无不克矣。若
克二邑，鄢、蔽、补、丹、依。”“历、莘，君之土也。若前莘、后河，
右洛、左济，主芣、騩而食溱、洧，修典刑以守之，唯是可
以少固。”公说，乃东寄帑与贿，虢、郐受之。十邑皆有寄
地。